RadLab Studio

Lithprint (Printmaking sessions)
2026-05-09 10:00 - 2026-05-10 17:00 (Europe/Sofia) | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Lith печатът е алтернативна фотографска техника, която размива границите между контрол и случайност. Тя създава специфична стилистика на изображенията с характерна текстура, дълбоки сенки и изразителен контраст. В основата на метода стои модефициран позитивен проявител, който предизвиква т.нар. инфекциозно проявяване – процес, при който експонираните сребърни соли в емулсията активират съседните зони, водейки до рязки тонални преходи и органично изграждане на изображението. Работата с лит проявител изисква внимание и търпение, но предлага богат визуален резултат и възможност за авторска намеса. Работилницата е насочена към участници, които вече имат базов опит с аналоговата фотография и искат да изследват по-експресивни подходи в работата си.
Lithprint (Printmaking sessions)

Какво ще научите:
Ден 1: Характеристики на lith процеса и работа във фотографската лабораторияДен 2: Мащабиране на изображения и контрол, чрез модификация на проявителя
Къде: RadLab Studio, гр. Габрово
Кога: 09.05. – 10.05. /събота, неделя/
Продължителност: 2 дни, по 6 астрономически часа
Максимален брой участници: 4
Такса за участие: 140 EUR
Как да се запишеш: тук

В този двудневен уъркшоп участниците ще научат как да отпечатват изображения върху фотохартия с помощта на Lith проявител в печатни размери до 30х40 см. Ще изследваме връзката между негативния образ и крайния резултат, ще анализираме особеностите на различни хартии и ще търсим художествения потенциал на този неконвенционален метод. Процесът е изключително бавен и изработката на едно копие може да отнеме между 20 и 40 минути. Всички материали и консумативи са осигурени от RadLab. Препоръчваме участниците предварително да подготвят и донесат свой архив от черно-бели негативи (35mm, 120 или голям формат).

Програма:
ДЕН 1 /събота/
10:00 ч. – 10:30 ч.| Въведение с кафето – защо аналоговото копиране е важно днес?
10:30 ч. – 11:00 ч.| Характеристики на процеса Lithprint и фотографската лаборатория
11:00 ч. – 11:30 ч.| Фотохартията – подходящи видове за процеса. Приготвяне на лит проявител
11:30 ч. – 12:30 ч.| Избор на кадри и изработка на тестови отпечатъци с Lithprint
12:30 ч. – 13:30 ч.| Почивка в гр. Габрово
13:30 ч. – 17:00 ч.| Lithprinting: експониране и проявяване на отпечатъци

Ден 2 /неделя/:
10:00 ч. – 10:30 ч.| Анализ на резултатите и сутрешно кафе
10:30 ч. – 12:30 ч.| Lithprint сесия – мащабиране в големи формати, калкулация на експонациите
12:30 ч. – 13:30 ч.| Почивка в гр. Габрово
13:30 ч. – 16:00 ч.|Lithprint сесия – контрал на локалния контраст, dodging & burning техники
16:00 ч. – 17:00 ч.| Заключение и анализ на резултатите

ЗАПИШИ СЕ ТУК

От негатива до отпечатъка (Foundations)
2026-05-30 10:00 - 2026-05-31 17:00 | RadLab Studio, Shipka 11 str., Gabrovo, Gabrovo, 5300, Bulgaria
RadLab Foundations е серия от практически курсове, насочени към начинаещи и любители, в които изследваме процесите и логиката на емулсионната фотография. Всеки курс е самостоятелно преживяване, но заедно те изграждат основа за разбиране и самостоятелна работа с аналогови фотографски техники.
Аналоговата фотография е процес на трансформация – от светлина към материален образ. В тази двудневна работилница ще проследим целия път на създаване на фотографското изображение – от превизуализацията и заснемането до проявяването и позитивния отпечатък. Ще работим с различни филмови формати – 35mm, среден и голям формат – и ще изследваме как изборът на камера, начинът на снимане и работата с негативите оформят крайния резултат. Курсът съчетава практика и разбиране на процесите, така че участниците да изградят цялостна представа за негативно-позитивната фотография. Работилницата е подходяща както за напълно начинаещи, така и за снимащи на филм, които искат да преминат през целия процес и да задълбочат разбирането си за връзката между заснемане и отпечатване.
От негатива до отпечатъка (Foundations)

Какво ще научите:
Ден 1: Как да мислим изображението (превизуализация), работа с различни филмови формати и процеса от заснемане до проявяване.Ден 2: Как да превърнем негативите в позитивни отпечатъци чрез сребърно-желатинов процес.
Къде: RadLab Studio, гр. Габрово
Кога: 30.05. – 31.05. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 170EUR
Как да се запишеш: тук
Какво е включено: Ако не разполагате със собствена камера, ще ви осигурим такава, заедно с всички необходими материали и консумативи. Курсът включва работа с различни формати и пълен достъп до оборудването на студиото.
Програма:
Ден 1 /събота/
10:00 ч. – 10:30 ч.| Въведение: Еволюция на фотографския медиум
10:30 ч. – 12:30 ч.| Избор на техника за фотографиране. Работа на терен
12:30 ч. – 13:30 ч.| Почивка в гр. Габрово
13:30 ч. – 16:30 ч.| Проявяване на фотографски филми – избор и приготвяне на проявяваще вещества. Обработка на негативите
16:30 ч. – 17:00 ч. | Обобщение – как форматът влияе върху фотографското изживяване

Ден 2 /неделя/:
10:00 ч. – 10:30 ч.| Селекция и Иласиране на негативи със сутрешното кафе
10:30 ч. – 11:00 ч.| Въведение в позитивните процеси
11:00 ч. – 12:30 ч.| Анализ и характеристика на негативите. Изработка на тестови отпечатъци
12:30 ч. – 13:30 ч.| Почивка в гр. Габрово
13:30 ч. – 16:00 ч.| Отпечатване: Сребърно-желатинов процес
16:00 ч. – 17:00 ч.| Обощение. Значение на филмовите формати в аналоговата фотография

ЗАПИШИ СЕ ТУК

Обратимо проявяване (Lab Experiments)
2026-06-05 15:00 - 19:00 | Museum of Photography, Chudomir str., Kazanlak, Bulgaria
По покана на Музея на фотографията в Казанлък и по повод годишнината от създаването му, RadLab Studio гостува с практическа работилница, която въвежда участниците в аналоговата фотография, чрез директно преживяване на процеса. В рамките на събитието ще представим един алтернативен метод по създаване на позитивен фотографски образ, който съчетава заснемане и проявяване в един непрекъснат процес. Участниците ще работят с голямоформатна мехова камера и ще проследят целия път на създаване на изображението – от експонацията до финалния резултат. Ще използваме фотохартия като негатив и ще приложим техника на обратимо проявяване, чрез която образът директно се трансформира в позитив. Така фотографският процес се доближава до моментната фотография, но остава изцяло ръчен и материален. В рамките на около 30 минути всеки участник ще създаде свой собствен аналогов отпечатък – уникален, неповторим и изцяло изграден на място. Работилницата е подходяща за напълно начинаещи и не изисква предварителен опит.

Обратимо проявяване (Lab Experiments)

Какво ще научите: Как се създава аналогово изображение чрез обратимо проявяване и как негативът може да се превърне директно в позитивно изображение
Къде: Музей на фотографията, гр. Казанлък
Кога: 05.06. /петък/, 15:00 – 18:30 ч.
Продължителност: 4 часа
Максимален брой участници: ~
Такса за участие: безплатно събитие
ЗАПИШИ СЕ ТУК

Солен печат (Printmaking sessions)
2026-06-20 10:00 - 2026-06-21 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Соленият печат е един от най-ранните фотографски процеси и остава до днес като силно изразителна и разпознаваема техника. Разработен от Уилям Хенри Фокс Талбот в началото на XIX век, той е първият метод, който позволява многократно копиране на позитивни изображения от един негатив. В основата на процеса стои взаимодействието между сол и сребърен нитрат, което създава светлочувствителен слой върху хартията. След експониране на светлина изображението се формира чрез редукция до метално сребро, създавайки богата гама от полутонове и характерна мека тоналност. В тази двудневна работилница ще изследваме соления печат като художествен процес – от подготовката на хартията и създаването на негативи до финалния отпечатък и неговото тониране. Ще разгледаме както оригиналния подход на Талбот, така и съвременни адаптации на техниката. Работилницата е насочена към участници, които искат да задълбочат работата си с алтернативни процеси и да изградят по-фина чувствителност към материала и изображението.
Солен печат (Printmaking sessions)

Какво ще научиш:
Ден 1: История и принципи на соления печат, работа със сребърни емулсии и създаване на дигитални негативиДен 2: Контактно копиране и изработка на солени отпечатъци
Къде: RadLab Studio, гр. Габрово
Кога: 20.06. – 21.06. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 160 EUR
Как да се запишеш: тук
В рамките на курса ще споделим нашия опит и ще ви запознаем с целия процес на изработка на солен печат върху различни хартии във формат 13×18 см и 20х30 см. Соленият печат е комплексна ръчна техника с множество променливи, изискваща търпение и внимание към детайлите. Наградата за тази отдаденост намира отражение в очарователната дълбочина и богатите полутонове на крайните изображения. В рамките на класа ще разискваме методологията и възможните проблеми, които могат да възникнат в процеса на работа. Всички материали и консумативи, както и предпазно облекло, са подсигурени от RadLab Studio. Подгответе единствено свои черно-бели кадри, които желаете да пресъздадете с този процес.

Програма:
Ден 1 /събота/
10:00 ч. – 10:30 ч.| Интро
10:30 ч. – 11:00 ч.| Какво се промени от Талбот до сега?
11:00 ч. – 11:30 ч.| Емулсията и солта на Земята. Приготвяне на светлочувствителна емулсия със сребърен нитрат
11:30 ч. – 12:30 ч.| Негативът: тайната на добрия принт
12:30 ч. – 13:30 ч.| Почивка в гр. Габрово
13:30 ч. – 14:30 ч.| Подбор на хартии и очувствяване
14:30 ч. – 15:30 ч. | Определяне на експонацията и контактно копиране

15:30 ч. – 17:00 ч. | Проявяване и тониране. Анализ на изображенията

Ден 2 /неделя/:
10:00 ч. – 11:00 ч.| Преглед на резултатите и подбор на кадри за печат
11:00 ч. – 12:00 ч.| Подготовка за големи отпечатъци
12:00 ч. – 13:00 ч.| Изработка на негативи
13:00 ч. – 14:00 ч.| Почивка в гр. Габрово
14:00 ч. – 16:30 ч.| Изработка на отпечатъци: очувствяване, експониране и проявяване
16:30 ч. – 17:00 ч.| Коментар на постигнатите резултати: соленият печат като инструмент за художествено изразяване
ЗАПИШИ СЕ ТУК

Аналогов печат върху алтернативни повърхности (Printmaking sessions)
2026-07-11 10:00 - 2026-07-12 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Фотографията традиционно съществува като изображение върху хартия – плоска, ограничена повърхност. Но какво се случва, когато образът напусне тази рамка? Когато се пренесе върху камък, дърво или текстил? В тази двудневна работилница ще разгледаме фотографията като физическо преживяване – като процес, в който изображението се вписва в материята и става част от нея. Ще работим с течна сребърно-желатинова емулсия , ше проектираме двуизмерния негатив върху триизмерни обекти и ще наблюдаваме как образът се адаптира към формата придобива ново пространствено присъствие. Това е курс за онези, които искат да разширят границите на фотографията и да мислят за нея не само като изображение, а като обект. Работилницата е подходяща за участници с базов опит в аналоговата фотография, които искат да задълбочат разбирането си за светлочувствителните емулсии и да експериментират с тях извън традиционния контекст.
Аналогов печат върху алтернативни повърхности (Printmaking sessions)

Какво ще научиш:
Ден 1: техники за ръчно нанасяне на течна емулсия, процеси на експониране и проявяванеДен 2: проектиране на двуизмерен негатив върху триизмерни повърхности
Къде: RadLab Studio, ул. “Шипка” 9ж, гр.Габрово
Кога: 11.07. – 12.07. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 160 EUR
Как да се запишеш: тук
Какво е включено: Всички материали и предпазно облекло са осигурени от RadLab Studio. Необходимо е да донесете обекти, които искате да трансформирате във фотографски образи, както и архив от черно-бели негативи. При липса на такива, можете да ни изпратите дигитални изображения предварително.
Програма:
Ден 1 /събота/
10:00 ч. – 10:30 ч.| Интро: светлина и материя. Подбор на материали
10:30 ч. – 11:00 ч.| Какво е светлочувствителност и фотографска емулсия? Видове емулсии
11:00 ч. – 12:30 ч.| Очувствяване на повърхности със сребърно-желатинова емулсия
12:30 ч. – 13:30 ч.| Почивка в гр. Габрово
13:30 ч. – 15:30 ч.| Първи експерименти върху плоски и леко релефни повърхности. Проявяване и фиксиране на обектите
15:30 ч. – 16:00 ч.| Анализ на резултатите и дускусия – как текстурата на материала влияе на образа
16:00 ч. – 17:00 ч.| Подготовка на повърхности за следващия ден

Ден 2 /неделя/
10:00 ч. – 11:00 ч.| Анализ на по-сложни обекти и подбор на кадри
10:30 ч. – 12:30 ч.| Контролиране на светлината и експозицията върху нестандартни форми
12:30 ч. – 13:30 ч.| Почивка в гр. Габрово
13:30 ч. – 15:30 ч.| Експониране, проявяване, лабораторна работа
15:30 ч. – 16:00 ч.| Как да стабилизираме изображенията за дълготрайност
16:00 ч. – 17:00 ч.| Анализ и дискусия – как възприятието ни за фотографията се променя, когато тя напуска плоското изображение

ЗАПИШИ СЕ ТУК

Полароидни трансфери (Foundations)
2026-07-18 10:00 - 2026-07-19 17:00 | RadLab Studio, Shipka 11 str., Gabrovo, Gabrovo, 5300, Bulgaria
RadLab Foundations е серия от практически курсове, насочени към начинаещи и любители, в които изследваме процесите и логиката на емулсионната фотография. Моментната фотография носи в себе си особен парадокс – образът се появява бързо, но остава податлив на промяна. В тази работилница ще изследваме полароидния трансфер – процес, при който изображението се отделя от оригиналния си носител и се пренася върху нова повърхност. Това отваря възможност за намеса, деформация и преосмисляне на вече създадения образ. Ще работим с нестабилността на емулсията като творчески инструмент и ще наблюдаваме как изображението се променя – накъсва се, разтяга се, преформулира се. Всеки трансфер е уникален резултат от взаимодействието между контрол и случайност. Работилницата е подходяща както за напълно начинаещи, така и за всички, които искат да изследват експериментален подход към фотографията и да работят директно с образа като материал.
Полароидни трансфери (Foundations)

Какво ще научите: Как да създавате полароидни трансфери и как да контролирате процеса на пренасяне на емулсията от полароидна снимка върху различни повърхности.
Къде: RadLab Studio, гр. Габрово
Кога: 18.07. /събота/
Продължителност: 6 астрономически часа
Лектор: Йохана Траянова | @johana.trayanova
Максимален брой участници: 4
Такса за участие: 92 EUR
Как да се запишеш: тук
Какво е включено: Всички необходими материали, полароидни носители, фотоапарати и консумативи са осигурени от RadLab Studio. Участниците ще създадат серия от полароидни снимки, които ще трансферират върху различни повърхности и ще експериментират с различни подходи към процеса.
Програма:
10:00 ч. – 10:30 ч.| Въведение. Моментната фотография и различните форми на видимото
10:30 ч. – 12:00 ч.|Практика: създаване на моментни изображения с Polaroid камера
12:00 ч. – 13:00 ч.| Почивка в гр. Габрово
13:00 ч. – 14:00 ч.| Добри практики при полароидния трансфер
14:30 ч. – 16:30 ч. | Практика: трансфериране на изображенията, контрол и случайност в процеса
16:30 ч. – 17:00 ч. | Споделяне и анализ на резултатите
ЗАПИШИ СЕ ТУК

Сребърно-желатинов процес и контрол на контраста (Printmaking sessions)
2026-08-08 10:00 - 2026-08-09 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия от практически курсове, в които споделяме опита, изследванията и методите си в областта на аналоговия фотографски отпечатък. В тази двудневна работилница ще се фокусираме върху сребърно-желатиновия процес – основен метод за създаване на позитивни изображения в продължение на повече от 150 години. Аналоговото отпечатване е самостоятелно фотографско преживяване, в което изображението се изгражда наново. Именно тук авторът придобива прецизен контрол върху контраста, тоналността и дълбочината на изображението. Курсът е цялостно въведение в процеса на аналогово копиране и ще ви даде необходимите знания и умения да отпечатвате самостоятелно в лабораторна среда. Работилницата е подходяща за снимащи на филм, които искат да задълбочат работата си с негативи и да развият собствен визуален език, чрез процесите на отпечатване.
Сребърно-желатинов процес и контрол на контраста (Printmaking sessions)

Какво ще научите:
Ден 1: Методология и принципи на позитивния процес – контактно и прожекционно копиране, основи на dodging и burningДен 2: Анализ на негатива, определяне на динамичен обхват и контрол на контраста, split grading методика
Къде: RadLab Studio, гр. Габрово
Кога: 08.08. – 09.08. /събота, неделя/
Продължителност: 2 дни, 12 астрономически часа
Максимален брой участници: 4
Такса за участие: 140 EUR
Как да се запишеш: тук

Аналоговото копиране на изображения от негатив върху светлочувствителна фотохартия е ключов етап в традиционната аналогов фотография, който не просто завършва фотографската работа, а често дава начало на нов творчески етап. Това е ръчен процес, който позволява на автора да изгради по-дълбока връзка с работата си и да упражни прецизен контрол върху крайния естетически резултат. Чрез анализ на негатива, избор на фотохартия и манипулация на експонацията, авторът има възможност да моделира изображението, да променя локалния контраст и тоналността, превръщайки позитивния процес в също толкова важен етап, колкото и самото фотографиране. В известен смисъл, прожектирането на негатив върху фотохартия е своеобразен вид фотография, който ни позволява да изследваме светлината, физико-химическите процеси и самото изграждане на изображението.
Всички материали и консумативи, както и предпазно облекло, са подсигурени от RadLab Studio. Подгответе предварително и донесете своят архив от черно-бели негативни филми 35мм, 120 или голям формат за целите на обучението. В рамките на работилницата ще имате възможност да отпечатате авторски фотографии в лабораторията на RadLab върху различни фотохартии във формати от 13×18 cм до 30х40 см. Ще разискваме и разгадаваме различни методи на работа и проблеми, които могат да възникнат в процеса на аналоговото отпечатване.
Още информация за сребърно-желатиновия процес, можете да получите тук. Ако имате въпроси, не се колебайте да се свържете с нас.

Програма:
Ден 1 /събота/
10:00 ч. – 10:30 ч.| Въведение с кафето – защо аналоговото отпечатване е важно днес?
10:30 ч. – 11:00 ч.| Същност на сребърно-желатиновия процес. Видове аналогови копирни процеси
11:00 ч. – 11:30 ч.| Фотографската лаборатория и видове фотохартия
11:30 ч. – 12:30 ч.| Технически характеристики на позитивното изображение. Изработа на контактни копия
12:30 ч. – 13:30 ч.| Почивка в гр. Габрово
13:30 ч. – 15:30 ч.| Прожекционно копиране: изработка на отпечатъци върху хартия с фиксиран контраст
15:30 ч. – 16:00 ч.| Коментар на резултатите

Ден 2 /неделя/:
10:00 ч. – 11:00 ч.| Анализ на негатива и контрол на позитивното изображение
11:00 ч. – 12:30 ч.| Сребърно-желатинов процес с цветна филтрация за контрол на контраста. Изработка на отпечатъци върху хартия с променлив контраст
12:30 ч. – 13:30 ч.| Почивка в гр. Габрово
13:30 ч. – 15:30 ч.| Котрол на локалния контраст и Split grading техники
15:30 ч. – 16:00 ч.| Анализ и сравнение на отпечатаните изображения

ЗАПИШИ СЕ ТУК

Броммасло (Printmaking sessions)
2026-08-22 10:00 - 2026-08-23 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Броммасленият процес е една от най-изразителните алтернативи на класическия фотографски печат. Разработен в началото на XX век и широко използван от пикторалистите, той превръща фотографията в ръчно изработен образ, който стои на границата между фотография и графика със своето типично стилистично узещане за мистериозност и призрачност. Процесът започва със сребърно-желатинов отпечатък, който впоследствие се избелва и подлага на ръчна трансформация. В резултат на тази намеса емулсията променя своите свойства и започва да задържа мастило в различна степен, позволявайки контрол на полутоновете и изграждането на изображението.
Броммасло (Printmaking sessions)

Какво ще научиш:
Ден 1: Създаване на сребърно-желатинови отпечатъци и подготовка за броммасления процесДен 2: Как да изработваш броммаслени отпетатъци, чрез намастиляване
Къде: RadLab Studio, гр. Габрово
Кога: 22.08. – 23.08. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 160 EUR
Как да се запишеш: тук
Какво е включено: Всички необходими материали, консумативи, инструменти за печат и намастиляване са осигурени от RadLab Studio. Макар да осигуряваме предпазно облекло, препоръчваме учасниците да работят с дрехи, които могат да преживеят петна от мастило. За целите на работилницата е необходимо предварително да подготвите своя снимков архив от аналогови кадри. Всички постигнати по време на работилницата отпечатъци остават за техните автори.
Подход: Броммасленият процес разглежда фотографията като обект на интерпретация. Той позволява на автора да се намеси активно в изображението и да го преформулира чрез ръчна работа. В тази работилница ще изследваме именно това – как жестът, материята и времето играят също толкова важна роля, колкото и самото заснемане. Ще проследим връзката между класическия фотографски печат и броммаслото като негово продължение. Работилницата е подходяща за участници, които искат да задълбочат работата си с аналоговия печат и да изследват по-интерпретативен и ръчен подход към изображението.
Програма:
Ден 1 /събота/
10:00 ч. – 10:30 ч.| Въведение: Исторически отпечатък на Броммасления печат
10:30 ч. – 11:00 ч.| Основи: Фотографската лаборатория и Сребърно-желатинов процес
11:00 ч. – 12:30 ч.| Селекция: Избор на негативи и изработка на тестови позитивни отпечатъци
12:30 ч. – 13:30 ч.| Почивка в гр. Габрово
13:30 ч. – 16:30 ч.| Лабораторна работа: Създаване на сребърно-желатинови отпечатъци
16:30 ч. – 17:00 ч. |Анализ: Преглед на резултатите

Ден 2 /неделя/:
10:00 ч. – 11:00 ч.| Подготовка: Изработка на матрици, чрез избелване на сребърните копия
11:00 ч. – 12:00 ч.| Основи на Броммасления процес: Избор на материали и методология
12:00 ч. – 13:00 ч.| Почивка в гр. Габрово
13:00 ч. – 15:30 ч.| Практическа работа: Изработка на Броммаслени отпечатъци чрез намастиляване
15:30 ч. – 16:30 ч.| Контрол: Тоналност, текстура и жест
16:30 ч. – 17:00 ч.|Обобщение: Броммаслото като интерпретативен фотографски процес
ЗАПИШИ СЕ ТУК

Сребърно-желатинов процес и контрол на контраста (Printmaking sessions)
2026-09-12 10:00 - 2026-09-13 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия от практически курсове, в които споделяме опита, изследванията и методите си в областта на аналоговия фотографски отпечатък. В тази двудневна работилница ще се фокусираме върху сребърно-желатиновия процес – основен метод за създаване на позитивни изображения в продължение на повече от 150 години. Аналоговото отпечатване е самостоятелно фотографско преживяване, в което изображението се изгражда наново. Именно тук авторът придобива прецизен контрол върху контраста, тоналността и дълбочината на изображението. Курсът е цялостно въведение в процеса на аналогово копиране и ще ви даде необходимите знания и умения да отпечатвате самостоятелно в лабораторна среда. Работилницата е подходяща за снимащи на филм, които искат да задълбочат работата си с негативи и да развият собствен визуален език, чрез процесите на отпечатване.
Сребърно-желатинов процес и контрол на контраста (Printmaking sessions)

Какво ще научите:
Ден 1: Методология и принципи на позитивния процес – контактно и прожекционно копиране, основи на dodging и burningДен 2: Анализ на негатива, определяне на динамичен обхват и контрол на контраста, split grading методика
Къде: RadLab Studio, гр. Габрово
Кога: 12.09. – 13.09. /събота, неделя/
Продължителност: 2 дни, 12 астрономически часа
Максимален брой участници: 4
Такса за участие: 140 EUR
Как да се запишеш: тук

Аналоговото копиране на изображения от негатив върху светлочувствителна фотохартия е ключов етап в традиционната аналогов фотография, който не просто завършва фотографската работа, а често дава начало на нов творчески етап. Това е ръчен процес, който позволява на автора да изгради по-дълбока връзка с работата си и да упражни прецизен контрол върху крайния естетически резултат. Чрез анализ на негатива, избор на фотохартия и манипулация на експонацията, авторът има възможност да моделира изображението, да променя локалния контраст и тоналността, превръщайки позитивния процес в също толкова важен етап, колкото и самото фотографиране. В известен смисъл, прожектирането на негатив върху фотохартия е своеобразен вид фотография, който ни позволява да изследваме светлината, физико-химическите процеси и самото изграждане на изображението.
Всички материали и консумативи, както и предпазно облекло, са подсигурени от RadLab Studio. Подгответе предварително и донесете своят архив от черно-бели негативни филми 35мм, 120 или голям формат за целите на обучението. В рамките на работилницата ще имате възможност да отпечатате авторски фотографии в лабораторията на RadLab върху различни фотохартии във формати от 13×18 cм до 30х40 см. Ще разискваме и разгадаваме различни методи на работа и проблеми, които могат да възникнат в процеса на аналоговото отпечатване.
Още информация за сребърно-желатиновия процес, можете да получите тук. Ако имате въпроси, не се колебайте да се свържете с нас.

Програма:
Ден 1 /събота/
10:00 ч. – 10:30 ч.| Въведение с кафето – защо аналоговото отпечатване е важно днес?
10:30 ч. – 11:00 ч.| Същност на сребърно-желатиновия процес. Видове аналогови копирни процеси
11:00 ч. – 11:30 ч.| Фотографската лаборатория и видове фотохартия
11:30 ч. – 12:30 ч.| Технически характеристики на позитивното изображение. Изработа на контактни копия
12:30 ч. – 13:30 ч.| Почивка в гр. Габрово
13:30 ч. – 15:30 ч.| Прожекционно копиране: изработка на отпечатъци върху хартия с фиксиран контраст
15:30 ч. – 16:00 ч.| Коментар на резултатите

Ден 2 /неделя/:
10:00 ч. – 11:00 ч.| Анализ на негатива и контрол на позитивното изображение
11:00 ч. – 12:30 ч.| Сребърно-желатинов процес с цветна филтрация за контрол на контраста. Изработка на отпечатъци върху хартия с променлив контраст
12:30 ч. – 13:30 ч.| Почивка в гр. Габрово
13:30 ч. – 15:30 ч.| Котрол на локалния контраст и Split grading техники
15:30 ч. – 16:00 ч.| Анализ и сравнение на отпечатаните изображения

ЗАПИШИ СЕ ТУК

RadLab Community Gathering 2026 – Запази си датата!
2026-09-19 10:00 - 2026-09-22 17:00 | RadLab Studio, Shipka 11 str., Gabrovo, Gabrovo, 5300, Bulgaria
За трета поредна година RadLab Studio организира случка за аналогова и експериментална фотография. RadLab Community Gathering е независим фестивал, макар думата да не успява да го опише напълно – тридневна среща на хора, свързани или пък търсещи връзка с аналоговата фотография – артисти, любители, колекционери, изследователи на фотографски процеси. Разгледай визуалния архив на миналогодишното събитие тук.
RadLab Community Gathering 2026 (19.09. – 22.09. | Габрово )
Отворена покана
В момента започваме разработването на тазгодишния формат и програма. RadLab Community Gathering не е фиксирано събитие, а процес, който се изгражда заедно с хората, които участват в него. Вярваме във фотографията като споделено преживяване и в общността като среда, в която тя може да се развива, променя и преосмисля.
Нашият подход е да създаваме отворена платформа – да осигурим пространство, материали и know-how, но да оставим формата жива и подвижна. Насърчаваме участниците да не бъдат само зрители, а съавтори на случващото се.
Ако имаш идея, проект, процес или въпрос, който искаш да изследваш – ще се радваме да го споделиш с нас. Независимо дали искаш да се включиш с работилница, намеса, изложба или неформално действие, тази платформа е отворена за теб.

Солен печат (Printmaking sessions)
2026-09-26 10:00 - 2026-09-27 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Соленият печат е един от най-ранните фотографски процеси и остава до днес като силно изразителна и разпознаваема техника. Разработен от Уилям Хенри Фокс Талбот в началото на XIX век, той е първият метод, който позволява многократно копиране на позитивни изображения от един негатив. В основата на процеса стои взаимодействието между сол и сребърен нитрат, което създава светлочувствителен слой върху хартията. След експониране на светлина изображението се формира чрез редукция до метално сребро, създавайки богата гама от полутонове и характерна мека тоналност. В тази двудневна работилница ще изследваме соления печат като художествен процес – от подготовката на хартията и създаването на негативи до финалния отпечатък и неговото тониране. Ще разгледаме както оригиналния подход на Талбот, така и съвременни адаптации на техниката. Работилницата е насочена към участници, които искат да задълбочат работата си с алтернативни процеси и да изградят по-фина чувствителност към материала и изображението.
Солен печат (Printmaking sessions)

Какво ще научиш:
Ден 1: История и принципи на соления печат, работа със сребърни емулсии и създаване на дигитални негативиДен 2: Контактно копиране и изработка на солени отпечатъци
Къде: RadLab Studio, гр. Габрово
Кога: 26.09. – 27.09. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 160 EUR
Как да се запишеш: тук
В рамките на курса ще споделим нашия опит и ще ви запознаем с целия процес на изработка на солен печат върху различни хартии във формат 13×18 см и 20х30 см. Соленият печат е комплексна ръчна техника с множество променливи, изискваща търпение и внимание към детайлите. Наградата за тази отдаденост намира отражение в очарователната дълбочина и богатите полутонове на крайните изображения. В рамките на класа ще разискваме методологията и възможните проблеми, които могат да възникнат в процеса на работа. Всички материали и консумативи, както и предпазно облекло, са подсигурени от RadLab Studio. Подгответе единствено свои черно-бели кадри, които желаете да пресъздадете с този процес.

Програма:
Ден 1 /събота/
10:00 ч. – 10:30 ч.| Интро
10:30 ч. – 11:00 ч.| Какво се промени от Талбот до сега?
11:00 ч. – 11:30 ч.| Емулсията и солта на Земята. Приготвяне на светлочувствителна емулсия със сребърен нитрат
11:30 ч. – 12:30 ч.| Негативът: тайната на добрия принт
12:30 ч. – 13:30 ч.| Почивка в гр. Габрово
13:30 ч. – 14:30 ч.| Подбор на хартии и очувствяване
14:30 ч. – 15:30 ч. | Определяне на експонацията и контактно копиране

15:30 ч. – 17:00 ч. | Проявяване и тониране. Анализ на изображенията

Ден 2 /неделя/:
10:00 ч. – 11:00 ч.| Преглед на резултатите и подбор на кадри за печат
11:00 ч. – 12:00 ч.| Подготовка за големи отпечатъци
12:00 ч. – 13:00 ч.| Изработка на негативи
13:00 ч. – 14:00 ч.| Почивка в гр. Габрово
14:00 ч. – 16:30 ч.| Изработка на отпечатъци: очувствяване, експониране и проявяване
16:30 ч. – 17:00 ч.| Коментар на постигнатите резултати: соленият печат като инструмент за художествено изразяване
ЗАПИШИ СЕ ТУК

Mordançage (Printmaking sessions)
2026-10-03 10:00 - 2026-10-04 17:00 | RadLab Studio, Shipka 11 str., Gabrovo, Gabrovo, 5300, Bulgaria
Printmaking sessions е серия практически курсове, в които споделяме опита, изследванията и методите си в областта на аналоговия фотографски отпечатък. Mordançage е алтернативен фотографски процес, разработен през 60-те години на XX век от френския фотограф Жан-Пиер Сюдър. В тази двудневна работилница ще изследваме Mordançage като процес, в който фотографията се преработва и преосмисля. Ще преминем през създаването на сребърно-желатинови отпечатъци и ще ги използваме като основа за последваща трансформация. Работилницата е подходяща за участници с базов опит в аналоговата фотография, които искат да изследват границите на изображението и неговата материалност.
Mordançage (Printmaking sessions)

Какво ще научиш:
Ден 1: отпечатване на аналогови позитивни изображения от негатив във фотографска лаборатория (сребърно-желатинов процес)Ден 2: Техниката Mordançage и химико-физическа манипулация на изображения
Къде: RadLab Studio, гр. Габрово
Кога: 03.10. – 04.10. /събота, неделя/
Продължителност: 2 дни, по 6 астрономически часа
Максимален брой участници: 4
Такса за участие: 160 EUR
Как да се запишеш: тук
Още малко за процеса: Техниката Mordançage трансформира сребърно-желатинови отпечатъци чрез химическа манипулация, която променя не само изображението, но и самата му материална структура. Чрез контролирано избелване и повторно проявяване, емулсията започва да се отделя от хартията, създавайки характерни воали и релефни форми. В този процес изображението престава да бъде фиксирано и се превръща в обект на намеса – поле за експеримент между контрол и разрушаване. Mordançage е процес, който изисква едновременно контрол и готовност за непредвидим резултат. Работата с емулсията е физическа и пряка – изображението може да бъде разкъсано и преформулирано до нови визуални решения.
Всички необходими материали и консумативи, включително защитно облекло, ще бъдат осигурени от RadLab Studio. Препоръчително е да подготвите предварително и донесете стоя архив от черно-бели негативи или отпечатъци, с които желаете да работите по време на курса.​ Ако имате въпроси или се нуждаете от допълнителна информация, не се колебайте да се свържете се с нас.

Програма:
Ден 1 /събота/
10:00 ч. – 10:00 ч.| Въведение и технология на процеса Mordançage
10:00 ч. – 11:00 ч.| История и основи на сребърно-желатиновия процес
11:00 ч. – 11:30 ч.| Подбор на кадри
11:30 ч. – 12:30 ч.| Фотографската лаборатория – устройства и функционалност
12:30 ч. – 13:30 ч.| Почивка в гр. Габрово
13:30 ч. – 16:30 ч.| Отпечатване на матрици със сребърно-желатинов процес
16:30 ч. – 17:00 ч. | Преглед и анализ на изображенията

Ден 2 /неделя/:
10:00 ч. – 11:00 ч.| Кафе и сутришен инструктаж за безопасност
11:00 ч. – 12:00 ч.| Химически процес на Mordançage – приготвяне на химикали, избелване и проявяване на отпечатъци
12:00 ч. – 13:00 ч.| Почивка в гр. Габрово
13:00 ч. – 16:00 ч.| Манипулиране на емулсията с различни похвати
16:00 ч. – 17:00 ч.| Фиксиране и анализ на отпечатъците
ЗАПИШИ СЕ ТУК

От негатива до отпечатъка (Foundations)
2026-10-10 10:00 - 2026-10-11 17:00 | RadLab Studio, Shipka 11 str., Gabrovo, Gabrovo, 5300, Bulgaria
RadLab Foundations е серия от практически курсове, насочени към начинаещи и любители, в които изследваме процесите и логиката на емулсионната фотография. Всеки курс е самостоятелно преживяване, но заедно те изграждат основа за разбиране и самостоятелна работа с аналогови фотографски техники.
Аналоговата фотография е процес на трансформация – от светлина към материален образ. В тази двудневна работилница ще проследим целия път на създаване на фотографското изображение – от превизуализацията и заснемането до проявяването и позитивния отпечатък. Ще работим с различни филмови формати – 35mm, среден и голям формат – и ще изследваме как изборът на камера, начинът на снимане и работата с негативите оформят крайния резултат. Курсът съчетава практика и разбиране на процесите, така че участниците да изградят цялостна представа за негативно-позитивната фотография. Работилницата е подходяща както за напълно начинаещи, така и за снимащи на филм, които искат да преминат през целия процес и да задълбочат разбирането си за връзката между заснемане и отпечатване.
От негатива до отпечатъка (Foundations)

Какво ще научите:
Ден 1: Как да мислим изображението (превизуализация), работа с различни филмови формати и процеса от заснемане до проявяване.Ден 2: Как да превърнем негативите в позитивни отпечатъци чрез сребърно-желатинов процес.
Къде: RadLab Studio, гр. Габрово
Кога: 10.10. – 11.10. /събота, неделя/
Продължителност: 12 астрономически часа в 2 дни
Максимален брой участници: 4
Такса за участие: 170EUR
Как да се запишеш: тук
Какво е включено: Ако не разполагате със собствена камера, ще ви осигурим такава, заедно с всички необходими материали и консумативи. Курсът включва работа с различни формати и пълен достъп до оборудването на студиото.
Програма:
Ден 1 /събота/
10:00 ч. – 10:30 ч.| Въведение: Еволюция на фотографския медиум
10:30 ч. – 12:30 ч.| Избор на техника за фотографиране. Работа на терен
12:30 ч. – 13:30 ч.| Почивка в гр. Габрово
13:30 ч. – 16:30 ч.| Проявяване на фотографски филми – избор и приготвяне на проявяваще вещества. Обработка на негативите
16:30 ч. – 17:00 ч. | Обобщение – как форматът влияе върху фотографското изживяване

Ден 2 /неделя/:
10:00 ч. – 10:30 ч.| Селекция и Иласиране на негативи със сутрешното кафе
10:30 ч. – 11:00 ч.| Въведение в позитивните процеси
11:00 ч. – 12:30 ч.| Анализ и характеристика на негативите. Изработка на тестови отпечатъци
12:30 ч. – 13:30 ч.| Почивка в гр. Габрово
13:30 ч. – 16:00 ч.| Отпечатване: Сребърно-желатинов процес
16:00 ч. – 17:00 ч.| Обощение. Значение на филмовите формати в аналоговата фотография

ЗАПИШИ СЕ ТУК

Проявяване на черно-бял негативен филм (Foundations)
2026-10-17 10:00 - 17:00 | RadLab Studio, Shipka 11 str., Gabrovo, Gabrovo, 5300, Bulgaria
RadLab Foundations е серия от практически курсове, насочени към начинаещи и любители, в които изследваме процесите и логиката на емулсионната фотография. Всеки курс е самостоятелно преживяване, но заедно те изграждат основа за разбиране и самостоятелна работа с аналогови фотографски техники.
Негативният фотографски филм е най-разпространеният медиум за аналогово създаване на изображение върху светлочувствителен материал. Светлината оставя своя отпечатък върху сребърните кристали, а лабораторията се превръща в пространство за трансформация. В тази работилница ще изследваме сърцевината на фотографския процес – проявяването на филма. Ще разгледаме как изборът на филм, химия и режим на проявяване влияят върху финалния образ и ще експериментираме с контраста, зърнеността и остротата на изображението. Това е работилница за онези, които искат да преминат отвъд заснемането и да разберат как се формира негативът – първият физически носител на фотографията.
Работилницата е подходяща както за напълно начинаещи, така и за снимащи на филм, които искат да задълбочат разбирането си за процеса и неговото влияние върху визуалния резултат.
Как да проявяваме черно-бял негативен филм

Какво ще научите: Как да проявявате черно-бял негативен филм самостоятелно и как процесът влияе върху визуалните характеристики на изображението.
Къде: RadLab Studio, гр. Габрово
Кога: 17.10. /Събота/
Продължителност: 6 часа
Лектор: Ивелин Пенчев – Ивича | @ivich_
Максимален брой участници: 4
Такса за участие: 92 EUR
Как да се запишеш: тук
В рамките на курса ще имате възможност да проявите всички филми, които донесете – предизвикваме ви да експериментирате и да участване с повече фотографски негативи. Всички необходими материали, химикали и предпазно оборудване са осигурени от RadLab Studio.

Програма на деня:
10:00 ч. – 10:30 ч.| Въведение: Човекът и светлината
10:30 ч. – 11:30 ч.| Светлочувствителност. Скрити изображения и окислително-редукционен процес
11:30 ч. – 12:00 ч.| Банята вкъщи – фотографска лаборатория
12:00 ч. – 13:00 ч.| Режими на проявяване и значението им за крайното фотографско изображение. Приготвяне на проявяващи вещества.
13:00 ч. – 14:00 ч.| Почивка в гр. Габрово
14:00 ч. – 16:30 ч.| Практическа работа по проявяване на вашите филми с наша помощ
16:30 ч. – 17:00 ч.| Анализ на негативите
ЗАПИШИ СЕ ТУК
